БЪЛГАРСКИ ЕЗИК И ЛИТЕРАТУРА
I. Прочетете текста и отговорете на въпросите:

Със своя мек и спокоен характер персийската котка представлява любящо и необичайно привлекателно същество. Трудно е да се устои пред губещата се сред козина мила муцунка, а за щастие тази котка обича да я галят, да я глезят и да ѝ се възхищават. Животното с удоволствие застава в красиви пози, неподвижно под прозореца или на стола като произведение на изкуството. Персийката има тих, мелодичен глас и когато я галят, тя възторжено отвръща с мило мъркане. А големите ѝ очи изразяват огромна наслада.

Персийската котка обича човешката компания, но не е взискателна в това отношение и може да се занимава сама със себе си, когато не сте у дома в продължение на часове. При това, като нищо тя може да обърне с главата надолу всичко около себе си. Но персийската котка може да се намира и в съвършено неподвижна и спокойна поза – понякога дълго време стои, без да прави нищо. Тогава тя наистина е просто украшение...

     1. Темата на текста е:

      А) Характерът на персийската котка
Б) Капризите на персийката
В) Поразиите, които може да направи котката
Г) Отглеждането на персийсктата котка
2. Кое от посочените заглавия НЯМА да изберете, след като прочетете и осмислите текста?
А) Най-любящото и необичайно привлекателно същество
Б) Животното, което с удоволствие застава в красиви пози
В) Най-свенливото котешко създание
Г) Живо украшение в дома на човека
3. Свързаността на изреченията в първия абзац на текста се осъществява чрез:
А) Лексикални повторения
Б) Контекстови синоними
В) Определения
Г) Сравнения
4. Целта на текста е:
А) Да предупреди читателя колко трудно е отглеждането на персийската котка
Б) Да послужи за търговска реклама
В) Да информира читателите за характера на персийската котка
Г) Да посъветва собствениците как да отглеждат персийската си котка
II. При коя от двойките думи има отношение както при двойката?

 1. шипка-храст
А) монета-банкнота
Б) ябълка-дърво
В) планина-равнина
Г) извор-поток
2. лапи-нокти
А) рога-глава
Б) длани-пръсти
В) перка-опашка
Г) копита-крака
III. Кой от изразите е синоним на посочената дума?
1.  компромис
А) отстъпка
Б) прошка
В) съгласие
Г) съдействие
2. мания
А) пристрастеност
Б)  търсене
В) илюзия
Г) копнеж
IV. Какво означават фразеологичните съчетания?
1. крокодилски сълзи
А) силен плач
Б) лицемерно съжаление
В) сподавени сълзи
Г) сълзи през смях
2. Забивам нож в гърба на някого:
Запишете отговора с думи

...................................................................................................................................... 

V. В кой ред има правописна грешка?
1.  

А) искрен съвет

Б) исполински ръст

В) истински герой

Г) искълчен крак

2.
А) тичал

Б)  лъскал

В) пекал

Г) лъгал

VI. В коя от подчертаните думи има правописна грешка?
Авторът (А) проявява осведоменост (Б) по въпросите на съвремената (В) ни музукална култура (Г).

VII. В кой ред няма правописна грешка?
А) вдъхновенна

Б) ведомственна

В) дълбинна

Г) възвишенна

VIII. В коя от подчертаните думи няма правописна грешка?

Отзивчивоста (А) е неино (Б) особенно (В) ценно (Г) качество.
IX. В кой ред няма пунктуационна грешка?

А) Той не почива, дори когато е преуморен.
Б) Той не почива дори когато е преуморен.
В) Той не почива дори, когато е преуморен.
Г) Дори когато е преуморен той не почива.
X. Колко запетаи са пропуснати в изречението?
Запишете отговора с дума
Всяка сутрин Белчо ставаше отърсваше се от сламата облизваше си натръпналите от лежане места излизаше изпод сайванта и тръгваше към реката да пие вода.

.................................................................................................................................................

 XI. В кой ред грешката е пунктуационна?
А) Младежкият и националният отбори се представиха убедително на срещите.
Б) Набързо зглобиха частите на играчката.
В) Той както очаквах беше забравил за обещанието.
Г) Публикувана бе наредбата на Министерство на образованието и науката.
XII. Когато говорещото лице съобщава за действието по думите на друго лице и изразява несвидетелско отношение към извършваното действие, глаголните форми в изречението са в:
А) Повелително наклонение

Б) Условно наклонение

В) Изявително наклонение

Г) Преизказно наклонение 

XIII. Посочете невярното твърдение

В стихотворението „На прощаване” от Хр. Ботев:

А) Лирическият герой е свободолюбива личност и не може да се примири с робството в родината си.

Б) Младият българин споделя с майка си най-съкровените си мисли и чувства, защото не само го е родила, но го е научила да обича страстно и да мрази силно.

В) Ботевият герой предпочита да живее в чужбина, защото там се чувства свободен.

Г) Бунтовникът предпочита достойната и юнашка смърт пред недостойния живот на роб.

XIV. Какво художествено средство е използвано в подчертания израз?
„... та сърце, майко, не трае

да гледа турчин да бесней

над бащино ми огнище...”
А) синекдоха
Б) сравнение
В) хипербола
Г) епитет

XV. Кой герой изрича думите: „Народ без жертви не е народ”?
Запишете отговора
.........................................................................................................................

XVI. Защо Македонски от повестта на Иван Вазов „Немили недраги” рискува живота си, преминавайки през замръзналия Дунав?
А) Избирайки този опасен път до Русчук, Македонски доказва на другарите си, че не се страхува от смъртта.

Б) Македонски е авантюрист и затова търси рисковани ситуации, в които да доказва качествата си.

В) Героят изпълнява отговорна мисия, от която зависи успеха на делото.

Г) Похвалил се е на другарите си, че ще премине през замръзналата река.

XVII. Кое стихотворение се определя като ода?

А) Стихотворение, в което с патетичен тон се възхвалява героична личност, важно събитие и т.н.

Б) Стихотворение, в което с патетичен тон се отрича нещо.

В) Стихотворение, в което се оплаква нещо.

Г) Стихотворение, в което се осмива нещо.

XVIII. С кое от следните твърдения не може да се продължи изречението: „ Опълченците на Шипка” и „Българският език” ...
А) разкриват героичното минало на българския народ

Б) са оди

В) разкриват различни образи на родното

Г) са творби на Иван Вазов
XIX. Посочете липсващата дума в следния поетичен откъс.

„ има едно име, що вечно живей
и в нашата история кат легенда грей

едно име...”
А) антично, ново, голямо

Б) ново, голямо, антично

В) голямо, антично, ново

Г) антично, голямо, ново
XX. Кой от следните моменти може да се определи като кулминация в сюжета на разказа „Една българка”

А) Срещата на Илийца с бунтовника
Б) Разговорът на Илийца с отец Евтимий

В) Борбата на Илийца с кола

Г) Самоубийството на четника

XXI. Каква риторическа фигура съдържа цитатът?
Долу – ад! Нещо ври, кипи, беснува се, гърми, като че потърсва цялата околност...

Отговор:

.................................................................................................................................................

